કલિયુગનાં છેલ્લાં ૧૬,૦૦૦ વર્ષ પૃથ્વી ઉપર ભયંકર અત્યાચાર થશે. તેથી પૃથ્વી થરથર કાંપતી હશે. આ અવતાર આ અત્યાચારોનો નાશ કરશે. તે પછી બીજા ૧૬,૦૦૦ વર્ષ સૂર્યનો પ્રચંડ તાપ પૃથ્વીને અધર્મના કાળોતરાથી દૂર કરશે. તે પછી ભયંકર મેઘવર્ષા થશે. તેમાં પૃથ્વી જળમાં ડૂબી જશે. તે વખતે કલિયુગ ભાગીને બલિરાજા પાસે જતો રહેશ. તે પછી ભગવાન પાછા પૃથ્વીનું નવસર્જન કરીને દેવોને હષ્ટપુષ્ટ કરશે. તે પછી કલિયુગના મુખમાંથી બ્રાહ્મણ, બાહુમાંથી ક્ષત્રિય, સાથળમાંથી વૈશ્ય તથા પગમાંથી શૂદ્ર, એમ ચાર વર્ણ ઉત્પન્ન થશે. તેમનાં અનેક પુત્ર પત્રી થશે. તેઓ ધર્મનો આશ્રય લઇને દેવોને પૂજશે. સતયુગ સોળે કળાએ પૃથ્વી ઉપર હશે ત્યારે કલ્કિ ભગવાન સમય પૂરો થતાં સ્વધામ પધારશે ત્યારે દુઃખી ભગવાનની કર્મભૂમિ વિરહા‌િગ્નની સંતૃપ્ત થઇ પાપીઓનો નાશ કરશે. તે વખતે પાતાળ નિવાસી મહાન દૈત્યગણ પ્રહ્લાદજી સાથે પોતાનાં વાહનોમાં બેસી અનેક અસ્ત્ર, શસ્ત્ર લઇ દેવતાઓ સાથે ગર્જના કરતાં કરતાં યુદ્ધે ચડશે. તે વખતે તમામ દેવતા સેનાપતિ ભગવાન કાર્તિક સ્વામી નહીં હોય પરંતુ તેમના સેનાપતિ દેવરાજ ઇન્દ્ર હશે.